PRIJEDLOG

Na temelju članka 78. Zakona o komunalnom gospodarstvu („Narodne novine“, broj 68/18, 110/18 i 32/20) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na sjednici održanoj dana 2024. godine, donosi

**O D L U K U**

**o izmjeni Odluke o komunalnom doprinosu**

Članak 1.

U Odluci o komunalnom doprinosu („Službeni glasnik Grada Šibenika“, broj 9/18, 1/19, 3/20 i 7/21) u Glavi VI. u članku 15. stavak 4. mijenja se i glasi:

„U poduzetničkoj zoni Podi, za objekte namijenjene proizvodnim djelatnostima, komunalni doprinos se umanjuje za 50%, a za ostale poslovne djelatnosti se umanjuje za 75%. Na otocima Krapnju, Zlarinu, Kapriju, Žirju, Obonjanu i Kaknju, za objekte namijenjene proizvodnim djelatnostima, komunalni doprinos se ne plaća, a za ostale poslovne djelatnosti se umanjuje za 50%“.

Članak 2.

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA: 363-01/24-01/

URBROJ: 2182-1-03-24-

Šibenik, 2024.

GRADSKO VIJEĆE GRADA ŠIBENIKA

P r e d s j e d n i k:

dr.sc. Dragan Zlatović

O b r a z l o ž e nj e

Odredbama Zakona o komunalnom gospodarstvu („Narodne novine“, broj 68/18, 118/18 i 32/20) uređuju se pitanja komunalnog doprinosa, kao novčanih javnih davanja koja se plaćaju za građenje i održavanje objekata i uređaja komunalne infrastrukture.

Člankom 78. istog Zakona utvrđeno je da predstavničko tijelo JLS-e donosi odluku o komunalnom doprinosu kojom se određuju:

1. zone u JLS-e za plaćanje komunalnog doprinosa
2. jedinična vrijednost komunalnog doprinosa po pojedinim zonama
3. način i rokovi plaćanja komunalnog doprinosa
4. opći uvjeti i razlozi zbog kojih se u pojedinim slučajevima odobrava djelomično ili potpuno oslobađanje od plaćanja komunalnog doprinosa.

Ovom izmjenom Odluke o komunalnom doprinosu predlaže se izmjena umanjenja komunalnog doprinosa u poduzetničkoj zoni Podi, a radi povećanja troškova gradnje komunalne infrastrukture.